OpenLLM-France/wikimedia huggingface dataset:
# Nikita Bellucci

Nikita Bellucci (Pau, Pirineus Atlàntics; 6 de novembre de 1989) és una actriu pornogràfica i model eròtica francesa.
Bellucci, nom artístic de l'actriu, va néixer a Pau, capital deels Pirineus Atlàntics, al novembre de 1989. No es coneix molt sobre la seva biografia fins a 2011, any en què als 22 anys és descoberta per un productor de la indústria del cinema pornogràfic. Després de mudar-se als Estats Units, en 2013 va signar un contracte exclusiu amb la revista Hot Vidéo.
El seu nom artístic és un homenatge a la pel·lícula Nikita, del director francès Luc Besson. Com a actriu ha treballat per a productores europees i estatunidenques com Marc Dorcel, Evil Angel, Elegant Angel, Digital Playground, Kink.com, 21Sextury, Wicked Pictures, Filly Films, Girlfriends Films o Jules Jordan Films. Va estar nominada el 2014 en els Premis AVN en la categoria de Artista femenina estrangera de l'any. En 2017 es feia amb el guardó, en els mateixos premis, en la categoria de Millor escena de sexe en producció estrangera per Hard in Love, al costat de la polonesa Misha Cross. En 2016 va dirigir i va protagonitzar la pel·lícula Casting pour Libertines per Hot Video. Es va retirar a la fi de 2017 després d'haver aparegut en més de 220 pel·lícules com a actriu.

## Referències

* 1 2 3 Nikita Bellucci a Internet Adult Film Database (anglès)
* ↑ «Nikita Bellucci est régulièrement la cible de propos ultra violents sur les réseaux. Elle a accepté de nous en parler». Nouvelobs. [Consulta: 2 novembre 2017].
* ↑ «On était sur le tournage de « Selfie », le nouveau clip porno de Vald». Noisey-Vice. [Consulta: 2 novembre 2017].
* 1 2 «Pau : Nikita Bellucci, une actrice porno au rayon X». La Rep des Pyrénées. [Consulta: 2 novembre 2017].
* ↑ «Info "Hard in Love"». adultfilmdatabase. [Consulta: 2 novembre 2017].
* ↑ «Info "Casting pour Libertines"». IAFD. [Consulta: 2 novembre 2017].

## Enllaços externs

* Nikita Bellucci - Lloc web oficial
* Nikita Bellucci a Adult Film Database (anglès)
# Kliutxovka (Orenburg)

* Per a altres significats, vegeu «Kliutxovka».
Kliutxovka (en rus: Ключёвка) és un poble de l'óblast d'Orenburg, a Rússia, segons el cens del 2010 tenia 255 habitants, pertany al municipi de Nesterovka.

## Referències

* ↑ «Численность и размещение населения Оренбургской области. Статистический сборник». Orenburgstat. Arxivat de l'original el 2020-07-25. [Consulta: 25 novembre 2020].
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 25 novembre 2020].
# Milfulles (desambiguació)

«Milfulles» té aquests significats:
* Milfulles o espina de peix (Achillea millefolium)
* Herba dels talls, sardineta o lladracà (Achillea odorata)
* Camamilla americana, herba pudent, te pudent o menta borda (Tagetes minuta)
* Filipèndula comuna o herba del pobre home (Filipendula vulgaris)
* Cua de marta, llapó punxenc o volantí (Ceratophyllum demersum)
# Serrat de Sant Miquel (la Torre de Cabdella)

El Serrat de Sant Miquel és un serrat de l'interior del terme municipal de la Torre de Cabdella, a la comarca del Pallars Jussà. Pertanyia al terme primigeni de la Torre de Cabdella. Està situat just a ponent de la Torre de Cabdella i al nord de Molinos i Astell. Separa la vall principal del Flamisell de la del barranc del Solà. A la meitat del seu traçat hi ha la Roca del Far, de 1.673,1 m. alt.

## Enllaços externs

* Institut Cartogràfic de Catalunya
# Cross country

«cross country o cross-country» té aquests significats:
* Cross country o camp a través, modalitat d'atletisme
* Cross Country, modalitat del ciclisme de muntanya
* Cross Country, variant de l'enduro en què les curses es desenvolupen en grup i en un circuit tancat
* Ral·li Cross Country o ral·li raid, disciplina esportiva motociclista i automobilista fora d'asfalt, consistent en una cursa de llarga distància per tota mena de terreny
* Cross-country, esport eqüestre
# Cyphocharax stilbolepis

Cyphocharax stilbolepis és una espècie de peix de la família dels curimàtids i de l'ordre dels caraciformes.

## Morfologia

* Els mascles poden assolir 10,8 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conques dels rius Tocantins i Xingu al Brasil.

## Referències

* ↑ Fowler H. W. 1906. Further knowledge of some heterognathus fishes. Part I. Proc. Acad. Nat. Sci. Phila. v. 58. 293-351.
* ↑ Vari, R. P. 1992. Systematics of the neotropical Characiform genus Cyphocharax Fowler (Pisces, Ostariophysi). Smithson. Contrib. Zool. Núm. 529: i-iv + 1-137.
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Oyakawa, O.T. 1998. Catalogo dos tipos de peixes recentes do Museu de Zoologia da USP. I. Characiformes (Teleostei: Ostariophysi). Pap. Avuls. Zool. 39(23):443-507.
* Vari, R. P. 1983: Phylogenetic relationships of the families Curimatidae, Prochilodontidae, Anostomidae, and Chilodontidae (Pisces: Characiformes). Smithsonian Contributions to Zoology Núm. 378: i-iii + 1-60.
* Vari, R. P. 1988: The Curimatidae, a lowland neotropical fish family (Pisces: Characiformes); distribution, endemism, and phylogenetic biogeography. Proceedings of a workshop on Neotropical distribution patterns. 343-377.
* Vari, R. P. 1989: A phylogenetic study of the neotropical characiform family Curimatidae (Pisces: Ostariophysi). Smithsonian Contributions to Zoology No. 471: i-iv + 1-71.
* Vari, R. P. 1992: Systematics of the neotropical characiform genus Curimatella Eigenmann and Eigenmann (Pisces, Ostariophysi), with summary comments on the Curimatidae. Smithsonian Contributions to Zoology Núm. 533: i-iii + 1-48.
* Venere, P.C. i P.M. Galetti, 1989. Chromosome evolution and phylogenetic relationships of some neotropical Characiformes of the family Curimatidae. Brasil. J. Genet. 12:17-25.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* AQUATAB
# Dadilà

Dadila fou un personatge de l'alta noblesa, que vivia al començament segle IX que podria ser comte de Nimes o de Magalona que va testar el 814 a Nimes, fent donacions considerables a les abadies de Psalmodi, Aniana i Conques. Tenia terres a les diòcesis de Nimes, Uzès i Magalona i als comtats de Roergue, de Gavaldà i de Velai (d'aquest darrer país podria ser originari). Hauria rebut valuosos regals de Carlemany del que tenia el favor. Al testament esmenta a Gregori, el seu pare, i de dues filles una de les quals, de nom Dadona, l'havia premort sense descendència i havia heretat els seus béns; l'altra s'anomenava Pauleta i tenia una filla. Com a testimoni de l'acte apareix un bisbe de nom Joan que podria ser Joan I bisbe de Magalona (mort en aquell temps) o l'arquebisbe Joan II d'Arle. La seva vídua Ermengarda va testar dos anys després també en favor principalment de l'abadia de Psalmodi i del seu abat Teodemir.

## Referències

* ↑ Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
# Damiano Longhi

Damiano Longhi (Faenza, 27 de setembre de 1966) és un futbolista italià retirat que jugava de migcampista. Longhi va destacar a les files del Calcio Padova, on va jugar més de 250 partits entre 1987 i 1996. Va convertir-se en un dels símbols del seu equip de principis dels 90. La temporada 96/97 va passar una breu estada a l'Hèrcules CF. A la seua tornada d'Alacant, la seua carrera ha transcorregut per equips modestos del seu país.

## Enllaços externs

* http://www.footballplus.com/players/1607/Damiano-Longhi.html Arxivat 2012-02-16 a Wayback Machine.
* http://www.legaserieb.it/it/serie-bwin/calciatore?p_p_id=BDC_dettaglio_calciatore_WAR_LegaCalcioBDC&p_p_lifecycle=0&p_p_state=normal&p_p_mode=view&p_p_col_id=column-1&p_p_col_count=1&_BDC_dettaglio_calciatore_WAR_LegaCalcioBDC_idPersona=4283 Arxivat 2012-08-11 a Wayback Machine.
* http://www.notiziariocalcio.com/serie-d/ufficiale-atletico-san-paolo-padova-esonerato-mister-longhi-66046
# Delbert Leroy True

Delbert Leroy True (31 d'agost de 1923 - 20 de juny de 2001) va ser un arqueòleg estatunidenc que treballava a Califòrnia, en particular a San Diego, i al nord de Xile.
Nascut a San Pedro, Califòrnia, va treballar en una drassana i es va exercir com a instructor d'artilleria aèria durant la Segona Guerra Mundial. Després de la guerra es va establir en un petit ranxo d'alvocat a la vall de Pauma, una zona de l'interior, al nord del Comtat de San Diego, on es va interessar i familiaritzà amb les restes arqueològiques de les cultures prehistòriques de la regió. Sota la tutela de Clement W. Meighan es va matricular en antropologia a la Universitat de Califòrnia a Los Angeles on va ser citat per la revista Time com un de la dotzena dels millors graduats en 1961. Després va rebre el seu doctorat de la UCLA el 1966, amb una tesi sobre "Archaeological Differentiation of Shoshonean and Yuman Speaking Groups in Southern California". Va formar part del cos docent d'antropologia de la Universitat de Califòrnia a Davis a partir de 1965 fins al seu retir.
Va tenir un paper decisiu en la definició dels complexos Pauma, San Luis Rey i Cuyamaca i en l'aclariment del seu paper en la prehistòria regional. Junt amb Claude N. Warren, també va ajudar a dilucidar els primerencs complexos San Dieguito i La Jolla.

## Referències

* Time Magazine. June 16, 1961. Top of the Heap.
* Waugh, Georgie, and Mark E. Basgall (editors). 2008. Avocados to Millingstones: Papers in Honor of D. L. True. Monographs in California and Great Basin Anthropology No. 5. California State University, Sacramento.
# Dead Clade Walking

L'expressió Dead Clade Walking (en anglès, 'Clade Mort que Camina') es refereix al fet que alguns clades (grups) d'organismes que sobreviuen a una extinció massiva o bé s'extingeixen uns quants milions d'anys després d'aquesta extinció o bé no aconsegueixen recuperar-se en termes de quantitat i de diversitat.
L'expressió fou encunyada per David Jablonski el 2002 com a referència a la pel·lícula Dead Man Walking, el títol de la qual està basada en una expressió típica de l'argot de presó dels Estats Units que es refereix a l'última caminada d'un presoner condemnat vers la cambra d'execució.
Jablonski descobrí que el ritme d'extinció dels invertebrats marins era significativament més alt en l'estatge següent a una extinció massiva que en els estatges precedents (un estatge faunístic és una subdivisió d'una època geològica, que sol durar entre dos i deu milions d'anys). La seva anàlisi es concentrà en els mol·luscs marins, car representen el grup més abundant de fòssils i, per tant, tenen una menor probabilitat d'induir errors de mostratge. Jablonski suggerí que dues explicacions possibles mereixien un estudi més detallat:
* Els medis físics de la postextinció diferien dels medis preextinció en maneres que resultaven desavantatjoses pels dead clades walking.
* Els ecosistemes que apareixien després de la recuperació d'una extinció massiva podrien haver estat menys favorables pels dead clades walking.

## Referències

* 1 2 Jablonski, D. (2002) Survival without recovery after mass extinctions. PNAS 99, 8139-8144
# Districte de Kohistan (Pakistan)

El districte de Kohistan (کوہستان, en persa "Terra de muntanyes") és una divisió administrativa de la Província de la Frontera del Nord-oest al Pakistan amb una superfície de 7.492 km² i població de 472.570 habitants (cens del 1998). En cap cas correspon a l'antiga regió musulmana de Kuhistan que anava entre la frontera de Caixmir i el Nuristan a l'oest de l'Afganistan.

## Administració

Kohistan està dividit en tres tehsils:
* Palas
* Pattan
* Dassu
La capital és Dassu.

## Geografia

El territori està poc poblat i en zona sísmica. Hi ha jungles verdes, prats i rius i sobretot grans muntanyes que fan que el territori s'assembli a les terres altes d'Escòcia. El riu Indus divideix el districte en dues parts que són anomenades com Indus Kohistan (a l'est) i Swat Kohistan a l'oest. La carretera de Karakoram travessa el Kohistan en el seu camí cap a Gilgit. En aquesta zona les poblacions a la carretera del Karakoram sovint estan per sota dels 600 metres. El districte és dels més aïllats tant del grup de la divisió d'Hazara de la que va ser part fins al 2000 com de tota la província; a l'oest hi ha les valls de Swat, Chilas, Darial i Tangir i al l'est i sud les valls de Naran, Kaghan i Alai. Està connectat amb Dir (ciutat) pel coll de Badawi. Al districte hi ha l'Hindu Kush, el Karakoram i el sistema de l'Himàlaia, el que fa que la flora i fauna sigui abundant i variada amb exemplars únic com el tragopan occidental (un faisà) o la pantera de les neus.

## Població

El grup principal són els shines (els habitants de la regió s'anomenen a si mateix shina (xina) de l'Hindu Kush i estan emparentats amb els dards), però hi altres grups (kohistani, trowalis, i una minoria de parlants de l'hindi) i tribus paixtus com els swatis. La majoria són musulmans sunnites però amb minories xiïtes i ismaïlites.
# Desultor

Desultor és una paraula llatina que significa 'aquell que salta', 'saltador' i s'aplicava a l'antiga Roma a un genet que muntava diversos cavalls o carros saltant d'un a l'altre.
A la Ilíada es parla d'un home que ha embridat quatre cavalls i que passant pels camins més concorreguts es dirigeix a tota marxa cap a la gran ciutat saltant de l'un a l'altre, sense caure, provocant l'admiració de tothom.
En els Jocs del circ romà aquesta exhibició era molt popular. El desultor romà només muntava dos cavalls alhora, assegut sobre un d'ells sense cadira i saltant a l'altre quan li plaïa. El genet portava un barret o gorra de feltre. Aquests exercicis es van fer tant populars, que els joves del rang més alt a més de conduir bigues i quadrigues al circ, també s'exhibien amb aquestes formes d'equitació, diuen Suetoni i Valeri Flac.
Aquesta mostra de destresa eqüestre també s'usava per la guerra. Titus Livi esmenta una tropa de cavalleria de l'exèrcit númida, on cada soldat tenia un parell de cavalls, i, en plena batalla i vestit d'armadura, saltava amb gran facilitat i rapidesa des del que estava cansat o ferit a la gropa del cavall que encara estava sa i fresc. Els escites, els armenis i alguns pobles indis eren hàbils en aquestes arts.

## Referències

* ↑ Seva i Llinares, Antoni. Diccionari llatí-català. Barcelona: Enciclopèdia Catalana, 1993, p. 413. ISBN 8477396310.
* 1 2 Smith, William (ed.). «Desultor». A Dictionary of Greek and Roman Antiquities (1890). [Consulta: 6 març 2023].
* ↑ Homer. Ilíada, XV, 679-684
* ↑ Isidor de Sevilla. Etymologiae, XVIII, 39
* ↑ Titus Livi. Ab Urbe Condita, XXIII, 29
# Dinar libi

El dinar libi (àrab: دينار ليبي, dīnār lībī, o simplement دينار, dīnār) és la unitat monetària de Líbia. El codi ISO 4217 és LYD, i l'abreviació és LD (o, en àrab, ل.د). Se subdivideix en 1.000 dírhams (en àrab درهم, dirham), a diferència de la majoria de monedes, que tenen una subdivisió centesimal.
Mentre Líbia va formar part de l'Imperi Otomà, es va utilitzar la piastra otomana (en àrab قرش, qirx, pl. قروش, qurūx; en turc kuruş), i no va ser fins al 1844 que es van emetre algunes monedes locals. Quan Itàlia va assumir el control del país el 1911, es va introduir la lira italiana. El 1943, Líbia es va dividir sota sobiranies francesa i britànica. Al cantó francès es va utilitzar el franc algerià i al britànic es van emetre lires.
El 1951, Líbia va esdevenir un estat independent i s'hi va introduir la lliura líbia (LYP) a una taxa d'1 lliura = 480 lires = 980 francs. La lliura es va dividir en 100 piastres (en àrab قرش, qirx) i 1.000 mil·lims (en àrab مليم, millīm; pl. مليمات, millīmāt). El 1971 es va substituir la lliura pel dinar a una taxa paritària d'1 a 1, i el dírham va reemplaçar el millième.
Emès pel Banc Central de Líbia (en àrab مصرف ليبيا المركزي, Maṣraf Lībiyā al-Markazī), en circulen bitllets de 50, 20, 10, 5, 1, ½ i ¼ dinars, i monedes de ½ i ¼ dinars i de 100 i 50 dírhams. Encara tenen valor legal les monedes de 20, 10, 5 i 1 dírham, si bé circulen molt rarament.

## Taxes de canvi

* 1 EUR = 1,53757 LYD (28 d'abril de 2020)
* 1 USD = 1,41963 LYD (28 d'abril de 2020)

## Vegeu també

* Dinar

## Enllaços externs

* (àrab) (anglès) Banc Central de Líbia
# Dia mundial de la diversitat cultural pel diàleg i el desenvolupament

El Dia Mundial de la Diversitat Cultural per al Diàleg i el Desenvolupament és una festa internacional aprovada per les Nacions Unides per a la promoció de la diversitat i els problemes del diàleg. Actualment se celebra el 21 de maig. L'Assemblea General de les Nacions Unides va proclamar aquesta festivitat perquè així ho indicava la Declaració Universal de la Diversitat Cultural de la UNESCO del novembre de 2001. Va ser proclamat per la Resolució 57/249 de l'ONU.
El Dia de la Diversitat, conegut oficialment com "El Dia Mundial de la Diversitat Cultural per al Diàleg i el Desenvolupament", és una oportunitat per ajudar les comunitats a entendre el valor de la diversitat cultural i aprendre a conviure en harmonia. Aquest dia es va crear com a resultat de la destrucció de les estàtues de Buda de Bamiyan a l'Afganistan l'any 2001.

## Referències

* ↑ «World Day for Cultural Diversity for Dialogue and Development». www.un.org.
* ↑ «21 May: World Day for Cultural Diversity, for Dialogue and Development | United Nations Educational, Scientific and Cultural Organization». www.unesco.org.
* ↑ «PDF of the UN Resolution proclaiming the day».
* ↑ Nations, United. «Events». United Nations.
# Diamant tricolor

El diamant tricolor (Erythrura tricolor) és un ocell de la família dels estríldids (Estrildidae).

## Hàbitat i distribució

Habita els boscos de les terres baixes a les Illes Petites de la Sonda, a Timor, Wetar, Romang, Damar i Babar. Illes Tanimbar.

## Referències

* ↑ «Diamant tricolor». Cercaterm. TERMCAT, Centre de Terminologia. Rev. 20/01/2022(català)
# Diamant reial

El diamant reial (Erythrura regia) és un ocell de la família dels estríldids (Estrildidae). Considerat per alguns autors una subespècie de Erythrura cyaneovirens.

## Hàbitat i distribució

Habita el bosc obert i vegetació secundària de Melanèsia a les illes Banks i Vanuatu.

## Referències

* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
# Disseny per a la provabilitat

El disseny per a la prova o el disseny per a la provabilitat (amb acrònim anglès DFT) consisteix en tècniques de disseny de CI que afegeixen característiques de provabilitat al disseny d'un producte de maquinari. Les funcions afegides faciliten el desenvolupament i l'aplicació de proves de fabricació al maquinari dissenyat. L'objectiu de les proves de fabricació és validar que el maquinari del producte no conté defectes de fabricació que puguin afectar negativament el correcte funcionament del producte.
Les proves s'apliquen en diversos passos del flux de fabricació de maquinari i, per a determinats productes, també es poden utilitzar per al manteniment de maquinari a l'entorn del client. Les proves són generalment conduïdes per programes de proves que s'executen mitjançant equips de prova automàtics (ATE) o, en el cas del manteniment del sistema, dins del propi sistema muntat. A més de trobar i indicar la presència de defectes (és a dir, la prova falla), les proves poden registrar informació de diagnòstic sobre la naturalesa dels errors de la prova detectada. La informació de diagnòstic es pot utilitzar per localitzar l'origen de la fallada.
En altres paraules, la resposta dels vectors (patrons) d'un bon circuit es compara amb la resposta dels vectors (utilitzant els mateixos patrons) d'un DUT (dispositiu a prova). Si la resposta és la mateixa o coincideix, el circuit és bo. En cas contrari, el circuit no es fabrica com estava previst.
DFT té un paper important en el desenvolupament de programes de prova i com a interfície per a l'aplicació de proves i el diagnòstic. La generació automàtica de patrons de prova, o ATPG, és molt més fàcil si s'han implementat les regles i els suggeriments de DFT adequats.

## Referències

* ↑ «Design for Test (DFT)» (en anglès). https://semiengineering.com.+[Consulta: 9 febrer 2023].
* ↑ «What is Design for Testability (DFT) in VLSI?» (en anglès). https://technobyte.org,+04-06-2020.+[Consulta: 9 febrer 2023].
* ↑ «What is Test Design? When to create Test Design?» (en anglès). http://tryqa.com.+[Consulta: 9 febrer 2023].
* ↑ «[https://www.ti.com/lit/an/ssya002c/ssya002c.pdf IEEE Std 1149.1 (JTAG) Testability Primer]» (en anglès). https://www.ti.com.+[Consulta: 9 febrer 2023].
# Dischistodus darwiniensis

Dischistodus darwiniensis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 10,3 cm de longitud total.

## Distribució geogràfica

Es troba al Territori del Nord (Austràlia).

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1993. Two new species of damselfishes (Pomacentrus), with comments on the validity of two additional pomacentrid fishes. Rev. Fr. Aquariol. 20(1):21-26.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dischistodus fasciatus

Dischistodus fasciatus és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 11,5 cm de longitud total.

## Distribució geogràfica

Es troba a Indonèsia, les Filipines i nord d'Austràlia.

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Districte de Bratislava I

El districte de Bratislava I - (eslovac) Okres Bratislava I - és un dels 79 districtes d'Eslovàquia. Es troba a la regió de Bratislava. Té una superfície de 9,59 km², i el 2013 tenia 38.823 habitants. És un dels cinc districtes de Bratislava.